Ir-Regolament tal-Kummissijoni (KE) Nru 1062/1999
tal-21 ta’ Mejju 1999
li jemenda r-Regolament (KEE) Nru 1858/93 li jipprovdi regoli dettaljati għall-applikazzjoni tar-Regolament tal-Kunsill (KEE) Nru 404/93 dwar l-iskema ta’ għajnuna bħala kunpens għal telf ta’ dħul mill-marketing fis-settur tal-banana
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 404/93 tat-13 ta’ Frar 1993, dwar l-organizazzjoni komuni fil-marketing tal-banana [1], kif l-aħħar emendat bir-Regolament (KE) Nru 1637/98 [2], u partikolarment l-Artikolu 12(4) u (6) u 14 tiegħu,
(1) Billi r-Regolament tal-Kunsill (KEE) Nru 1858/93 [3], kif l-aħħar emendat bir-Regolament (KE) Nru 796/95 [4], jipprovdi regoli dettaljati għall-applikazzjoni tas-sistema ta’ kumpens għal telf ta’ dħul mill-marketing tal-banana.
(2) Billi, konformi ma’ l-impenn tal-Kummissjoni meta l-Kunsill ħa deċiżjonijiet dwar diversi prodotti agrikoli għas-sena tal-marketing 1998/99, u ttieħdu l-arranġamenti l-ġodda ta’ importazzjoni tal-banana, id-dħul minn referenza b’rata fissa kellu jiżdied biex ikun iffissat il-kumpens għall-1998 u mill-1999 ’il.quddiem; billi l-ammonti l-ġodda għandhom jidħlu fir-Regolament (KEE) Nru 1858/93;
(3) Billi l-miżuri msemmija f’dan ir-Regolament huma skond l-opinjoni tal-Kumitat ta’ Ġestjoni tal-Banana,
ADOTTA DAN IR-REGOLAMENT:
L- Artikolu 1
L-Artikolu 2(2) tar-Regolament (EEC) Nru 1858/93 huwa mibdul b’dan li ġej:
"2. Id-dħul għall-1998 minn referenza b’rata fissa għandu jkun EUR 62,25/100 kg net ta’ banana wara l-ippakkjar fil-veranda, u EUR 64,03/100 kg net mill-1999."
L- Artikolu 2
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Mejju 1999.